Konur í sambúð með meistaragráðu hafa að jafnaði næstum hundrað þúsund krónum lægri heildartekjur á mánuði en karlar í sambúð með grunnháskólamenntun eða bakkalárgráðu. Þetta er meðal þess sem má lesa út úr nýuppfærðri tekjusögu stjórnvalda. Þórunn Sveinbjarnardóttir, formaður BHM, segir tölurnar varpa ljósi á marglaga misrétti á vinnumarkaði og í samfélaginu.
Konur með grunnháskólamenntun hafa svipaðar heildartekjur og karlar sem aðeins hafa lokið grunnskóla, og á landsbyggðinni hafa þeir hærri tekjur en þær. Ef horft er á tekjur kynjanna óháð menntun eru heildartekjur karla að meðaltali um 29 prósentum hærri. Nýjustu gögn eru fyrir skattárið 2018 en Þórunn segir þau gefa skýra vísbendingu um að það sé enn langt í land að kynin standi jöfn.
Konur með grunnháskólamenntun hafa svipaðar heildartekjur og karlar sem aðeins hafa lokið grunnskóla, og á landsbyggðinni hafa þeir hærri tekjur en þær, samkvæmt nýuppfærðri tekjusögu stjórnvalda. 